b'\n_START_ARTICLE_\nKodeks\n_START_PARAGRAPH_\nKodeks (iz latin\xc5\xa1\xc4\x8dine codex; slovensko blok lesa oz. knjiga; mn. codices) je ro\xc4\x8dnopisana knjiga, ki je nastala v \xc4\x8dasu med pozno antiko do novega veka. Na podro\xc4\x8dju Ju\xc5\xbene Amerike se je ta na\xc4\x8din zapisa ohranil \xc5\xa1e vse do 16. stoletja._NEWLINE_Kodeks ozna\xc4\x8duje razvojno stopnjo med papirusom/pergamentom ter tiskano knjigo in je s tem neposreden prednik oz. prototip knjige. Naredili so ga tako, da so prepognili liste in jih na pregibu zvezali ter jih za\xc5\xa1\xc4\x8ditili s platnicami. Listi so bili popisani z obeh strani.\n_START_SECTION_\nMateriali\n_START_PARAGRAPH_\nKodeksi so bili sprva ve\xc4\x8dinoma narejeni iz povo\xc5\xa1\xc4\x8denih tablic. Tak\xc5\xa1ne so na\xc5\xa1li po izbruhu ognjenika Vezuva v mestu Herkulaneumu, ki je bilo leta 79 n. \xc5\xa1t. skupaj s Pompeji uni\xc4\x8deno od lave. Kasneje so pri\xc4\x8deli uporabljati materiale, ki se jih je dalo prepogibati - t. im. kodeks membrana (oz. pergament), in so bili izdelani ve\xc4\x8dinoma iz usnja. Poznamo pa tudi kodekse izdelane iz papirusa, ki so npr. ohranjeni tudi iz su\xc5\xa1nih obdobij na obmo\xc4\x8djih Egipta._NEWLINE_Z razvojem tiska so kodeksi postali nepotrebni, saj je tisk omogo\xc4\x8dil hitrej\xc5\xa1o, cenej\xc5\xa1o in ve\xc4\x8djo proizvodnjo publikacij.'